  Майя Бывальцева 26-тӥ толсуре «Ижевская винтовка» ӵошатскон улсын Россилэн кубокез понна вожвылъяськонлэн люкетаз воргоронъёслэн спринтазы Удмуртиысь биатлонистъёс медальёстэк кылизы. Шонер ыбылӥськыса 10 иськемез тужгес ӝог ортчиз Санкт-Петербургысь Алексей Слепов (25:38.0). Кыкетӥ интыын Ханты-Манси автоном округысь Дмитрий Иванов (+9,6), куинетӥ – ужъюлтошез Вадим Филимонов (+32,7), кыкназы вань мишеньёссэс ворсазы. Удмуртиысь Александр Поврницын кык мишеньзэ ворсатэк кошкиз но ньылетӥ интые кылиз (+40,3). Шонер ыбылӥськыса дас кужмоосыз пӧлы эшшо одӥгез спортсменмы шедиз – Дмитрий Шамаев 10-тӥ инты басьтӥз (+1:04.5). Тодэ вайытом, нылкышноослэн 15 иськеме нимаз бызьылоназы Можгаысь Ульяна Кайшева вормиз.  Ӵошатсконъёс 28-тӥ толсуре азьланьтӥськозы.  Тегъёс: Спорт Ижкар Биатлон Удмуртия Ижевскаявинтовка АлександрПоварницын  